Més de 100 veïns del carrer Benicanena es beneficiaran d'una nova ajuda del Pla de recuperació Transformació i Resiliència finançat per la Unió Europea
03 novembre 2023

## Més de 100 veïns del carrer Benicanena es beneficiaran d'una nova ajuda del Pla de recuperació Transformació i Resiliència finançat per la Unió Europea03 novembre 2023Última actualització: 03 novembre 2023

![](../gestion/img/4ca4770cf37711057474f7e87330a52298684a72baea0f2e80cbcec179a50d17.jpeg)  
  

La Casa de la Marquesa va acollir aquesta setmana una reunió on el regidor delegat d'Urbanisme, Vicent Mascarell va explicar als veïns dels 32 habitatges construïts al 1.946 situats al carrer Benicanena, el pla que el consistori posarà en marxa per rehabilitar-ne els habitatges i els seu entorn.

En total el consistori ha obtingut una ajuda procedent del Pla de recuperació Transformació i Resiliència finançat per la Unió Europea (Fons Next Generation EU) que ascendeix a 905.700 €, als quals se sumarà l'aportació del consistori per valor de 113.300 euros. Com en actuacions anteriors, també està previst invertir un total de 124.000 euros en la millora paisatgística i de l'entorn urbà de la zona afectada pels treballs.  
Així, Gandia es converteix en una de les principals ciutats de la Comunitat Valenciana a aprofitar els fons de la Unió Europea per millorar i rehabilitar espais urbans.

Els treballs previstos, que s'iniciaran el pròxim any i tenen un termini d'execució de 10 mesos, consistiran en millorar l'aïllament de l'edifici per afavorir l'estalvi energètic (fins a un 40%) alhora que s'instal·la aerotèrmia per autoabastir els propietaris.  
Paral·lelament, es contemplen reforços estructurals a més d'actuacions a les cobertes i impermeabilització.

Pel que fa als terminis, es va explicar que no es podrà excedir els vint-i-sis mesos d'intervenció encara que es poden sol·licitar ampliacions. En tot cas, la data final de la intervenció ha de ser abans del 30 de juny del 2026.

Després de la trobada, **Vicent Mascarell** ha mostrat la seua satisfacció per la pràctica unanimitat de l'acord, ja que seran més de 100 les persones que es beneficiaran de mesura que millorarà el seu entorn de vida i ha posat en valor l'esforç econòmic que realitza el consistori que va més enllà de l'àmbit econòmic. "_Són molts els professionals del departament d'habitatge els que estan centrats en el projecte de barris que possibilitarà que aquesta i altres zones com Benicanena, Safor o Ferroviaris, entre d'altres, milloren l'entorn i la qualitat de vida dels nostres veïns_".

[Twittear](https://twitter.com/share)